Božić tko?

**Članak**

**Galerija**

**Scenarij**

Ovaj je članak **nedovršen** te mu nedostaje mnogo informacija. Možete doprinijeti tako da ga  **nadopunite** slijedeći Spužvopedijin stil.

**Božić tko?** epizoda je druge sezone serije "Spužva Bob Skockani". U ovoj epizodi, Spužva Bob donosi radost Božića u Bikini Dolinu.

## Likovi

* Spužva Bob Skockani
* Kalamarko Kraković
* Patrik Zvijezda
* Eugen Kliještić
* Luna Frnjau
* Djed Božićnjak
* Šime Josip Plankton
* Slavko

## Radnja

Došašće je u Encinu, a Gusar Zakrpa priprema se za Božić i čita pisma obožavatelja. Nakon što jedan dječak upita voli li Spužva Bob Božić, Zakrpa se prisjeti kako jednom nije bilo Božića u Bikini Dolini. Radnja se seli u podmorje, gdje Spužva Bob ogleda okićeno božićno drvce u Luninoj kući i pomisli da je u pitanju požar. Luna se zaprepasti kad shvati da Spužva Bob ne zna što je Božić, pa mu odluči ispričati sve o tom blagdanu. Spužva Bob odlazi u Rakovu poslasticu gdje upozna Patrika, Kalamarka i g. Kliještića s radošću Božića. Cijeli je grad oduševljen blagdanom i svi pišu pisma Djedu Božićnjaku, osim Kalamarka.

Spužva Bob i građani pjevaju božićne pjesme pred orijaškim drvcem te pokušavaju nagovoriti Kalamarka da im se pridruži, ali bez uspjeha. Idućeg jutra svi shvate da Djed Božićnjak nije došao i razočarano napuštaju proslavu. Kalamarko izlazi iz kuće i ruga se uplakanom Spužva Bobu, čak ga i fotografira. Spužva Bob tužno odlazi, ali prije toga uručuje Kalamarku dar. Kalamarko je skeptičan, ali otkrije da je dobio ručno izrađen drveni klarinet i oduševi se. Pokajavši se zbog svojih postupaka, odluči razveseliti Spužvu Boba i prerušiti se u Djeda Božićnjaka.

Kalamarkov plan uspije, ali na povratku kući djevojčica ga zamoli za božićni dar. Ne želeći je razočarati, Kalamarko joj pokloni komad alata i razveseli je. Međutim, svi građani čekaju svoj dar! Kalamarko nema izbora i pokloni sve svoje stvari građanima, a na kraju shvati da je otišao predaleko. Međutim, u tom trenutku dobije pismo od Djeda Božićnjaka koji mu zahvaljuje za ovogodišnju pomoć. Kalamarko pogleda u nebo i vidi bradatog starca na saonicama, ali se uspije uvjeriti da mu se to samo učinilo.

## Zanimljivosti

### Činjenice

* U uvodnoj pjesmi kapetan govori: "Spremni za Božić, djeco?"
	+ Također, umjesto njega pjeva ženski zbor, a naslovna kartica je božićne tematike.
* Unatoč "uvođenju" Božića u Bikini Dolinu, aluzije na blagdan su se već spominjale u:
	+ Lov na meduze - Patrik govori "Sretan Božić" Kalamarku.
	+ Lunina raketa - Spužva Bob leži u postelji s božićnom kapom na glavi.
	+ Odvezane ti vezice - Božić se spominje u pjesmi "Zaveži vezicu".
* Ovo je prva epizoda serije koja traje 22 minute - dakle, kao dvije normalne epizode.
* Ovo je prva epizoda koja prikazuje Patrika samo s jednim zubom.
* Napisane su dvije knjige na temu ove epizode: Spužva Bobova božićna želja i *Jingle Smells*.
* Iz nepoznatog razloga iz epizode su izrezane četiri scene:
	+ Scena u kojoj Kalamarko daruje djevojčici antikni autoportret.
	+ Scena u kojoj im se Spužva Bob pridruži i kaže: "Vidiš da je stvaran!"
	+ Scena u kojoj Kliještić dovikuje Djedu Božićnjaku: "I ne zaboravi na ponija!"
	+ Scena u kojoj dva slučajna građana daruju jedan drugog umjesto Kliještića i Planktona.

### Kulturne poveznice

* Djevojčica koja želi imati prednje zube poveznica je na pjesmu All.

[[|]]

*Za uređivanje galerije, kliknite ovdje.*

Božić tko?/Galerija

*Za uređivanje scenarija, kliknite ovdje.*

Božić tko?/Scenarij